сроковете за уведомяване на операторите за резултатите от процедурата за подбор;
 в)
 проверката на спазването на разпоредбите относно допустимите действия и разходи, критериите за допустимост, критериите за приоритет и други обективни критерии, посочени в глава II, раздел 6 от Делегиран регламент (ЕС) 2016/1149;
 г)
 подбора на заявленията, които правила съдържат поне относителната тежест на всеки критерий за приоритет;
 д)
 условията за извършване на авансови плащания и внасяне на гаранции.
 РАЗДЕЛ 7
 Иновации в лозаро-винарския сектор
 Член 15
 Процедура за кандидатстване
 За подпомагането, посочено в член 51 от Регламент (ЕС) No 1308/2013, държавите членки определят правила относно процедурата за кандидатстване, които включват правила относно:
 а)
 физическите или юридическите лица, които имат право да подават заявления в съответствие с член 37 от Делегиран регламент (ЕС) 2016/1149;
 б)
 подаването и подбора на заявления, които правила съдържат поне сроковете за подаване на заявления, сроковете за разглеждане на пригодността на всяко предложено действие и сроковете за уведомяване на операторите за резултатите от процедурата за подбор;
 в)
 проверката на спазването на разпоредбите относно допустимите действия и разходи, критериите за допустимост, критериите за приоритет и други обективни критерии, посочени в глава II, раздел 7 от Делегиран регламент (ЕС) 2016/1149;
 г)
 подбора на заявленията, които правила съдържат поне относителната тежест на всеки критерий за приоритет;
 д)
 условията за извършване на авансови плащания и внасяне на гаранции.
 РАЗДЕЛ 8
 Дестилация на вторични продукти
 Член 16
 Прилагане на мярката за подпомагане
 За целите на член 52 от Регламент (ЕС) No 1308/2013 държавите членки приемат разпоредби за прилагането на мярката за подпомагане.
 Член 17
 Процедура за кандидатстване
 За подпомагането, посочено в член 52 от Регламент (ЕС) No 1308/2013, държавите членки определят правила относно процедурата за кандидатстване, които включват правила относно:
 а)
 физическите или юридическите лица, които имат право да подават заявления в съответствие с член 41 от Делегиран регламент (ЕС) 2016/1149;
 б)
 проверката на спазването на разпоредбите относно целта на подпомагането, определени в глава II, раздел 8 от Делегиран регламент (ЕС) 2016/1149;
 в)
 изплащането на подпомагането в съответствие с член 42 от Делегиран регламент (ЕС) 2016/1149 и член 18 от настоящия регламент.
 Член 18
 Размер на подпомагането
 1. Максималният размер на подпомагането, посочено в член 52 от Регламент (ЕС) No 1308/2013, което се изплаща на дестилерии, се определя на обемен процент алкохол и на хектолитър, както следва:
 а)
 за суров алкохол, получен от джибри: 1,1 EUR/об. %/hl;
 б)
 за суров алкохол, получен от вино и винена утайка: 0,5 EUR/об. %/hl;
 2. Държавите членки определят размера на подпомагането и размера на компенсацията за разходите по събирането, посочени в член 52, параграф 3 от Регламент (ЕС) No 1308/2013, в рамките на максималния размер, предвиден в параграф 1 от настоящия член, и въз основа на обективни и недискриминационни критерии. Когато използват образците, поместени в приложения I, III и IV към настоящия регламент, те посочват в съответните точки и двете суми.
 Държавите членки може да адаптират тези суми в зависимост от различните типове производство, като прилагат обективни и недискриминационни критерии.
 ГЛАВА III
 ДОКЛАДВАНЕ, ОЦЕНКА И ОБЩИ РАЗПОРЕДБИ
 Член 19
 Докладване и оценка
 1. До 1